Oulaisissa yritettiin ryöstää uimahallin lipunmyyntipiste maanantaina iltapäivällä. Tekijällä oli poliisin ensitietojen mukaan käsiase mukanaan, mutta sitä ei käytetty. Ryöstäjä ei onnistunut yrityksessään, ja hän poistui tapahtumapaikalta polkupyörällä.

Tapaus on nyt selvinnyt, ja teosta epäillään 14-vuotiasta poikaa. Ylikomisario Veijo Alavaikko Ylivieskan poliisiasemalta kertoo, että poika ilmoittautui poliisille maanantai-iltana. Alavaikon mukaan poika oli kertonut asiasta vanhemmilleen.

Ryöstöstä epäillyllä henkilöllä hallussa ollut ase ei ollut Alavaikon mukaan oikea, vaan leikkiase.

Asian selvittely jatkuu sekä poliisin että muiden viranomaisten toimesta. Poliisi ei tiedota tässä vaiheessa asiasta enempää.